**ЈАВЕН ПОВИК ЗА НАСТАВНИЦИ ОД СРЕДНИТЕ УЧИЛИШТА: AI во училница - Напредна обука за примена на вештачка интелигенција во наставата со учество на инструктори од Microsoft, Google, Meta, Amazon и други водечки компании**

Министерството за образование и наука, во соработка со групацијата Brainster, објавува јавен повик за учество во програмата „AI во училница - Напредна обука за примена на вештачка интелигенција во наставата“.

Оваа обука е дел од новиот производ на Brainster - AI @ Work, и е наменета за наставници од средните училишта во Република Северна Македонија. Програмата ќе се реализира со поддршка од врвни експерти, меѓу кои и предавачи од водечки компании како Microsoft, Google, Meta, Amazon, Spotify и Airbnb.

Во текот на една година, преку 8 практични курсеви месечно, наставниците ќе:

-Стекнат веднаш применливо знаење;

-Ги совладаат најсовремени AI-алатки;

-Научат како ефективно да ги интегрираат во наставниот процес.

**Цели на програмата AI во училница**

Програмата има за цел:

-Да ја доближи вештачката интелигенција до наставниците на применлив, разбирлив и функционален начин;

-Да обезбеди практични алатки за интеграција на AI во секојдневната работа - од подготовка и изведување на наставата, до проценка и комуникација;

-Да поттикне современи методи на учење и зголемена мотивираност кај учениците;

-Да создаде наставници подготвени да предводат промени во образованието на 21 век.

**Кој може да аплицира?**

Право на аплицирање имаат наставници од средните училишта во Република Северна Македонија кои исполнуваат следни услови:

-Имаат основно или средно ниво на познавање на дигитални алатки;

-Активно владеат англиски јазик (минимум B2 ниво), бидејќи целата програма ќе се одвива на англиски;

-Се подготвени да учествуваат во онлајн тестирање за селекција, со цел избор на најмотивираните учесници.

**Потребна документација:**

За аплицирање е потребно да се достави:

-Пополнет онлајн формулар за аплицирање;

-Кратка професионална биографија (CV);

-Одговори на двете прашања (максимум 100 зборови по прашање):

* На кој начин сметате дека наставникот може да понуди вредност што AI не може да ја замени?
* Како би го интегрирале AI во наставниот процес за подобар успех на средношколците?

**Што добиваат учесниците од обуката AI во училница**

Учесниците ќе имаат можност да добијат:

-Пристап до 8 различни курсеви секој месец, со најсовремена и практична содржина;

-8 дигитални сертификати месечно, како и печатен сертификат за успешно завршување на целосната програма;

-Предавања од инструктори со меѓународно искуство и експертиза;

-Поддршка и менторство за примена на вештачка интелигенција во наставата-Brainster Next факултетот ќе формира ексклузивна менторска група за наставниците, во која ќе бидат назначени амбасадори за AI. Оваа група ќе обезбеди индивидуализирано водство, поддршка и средина за соработка, со цел полесно справување со предизвици и искористување на можностите за интеграција на AI во образованието;

-Мрежа на домашни и меѓународни експерти, како и можност за поврзување со наставници кои го создаваат новото лице на образованието.

**Временска рамка:**

**Рок за пријавување:** 27 август - 21 септември 2025

**Тестирање и селекција:** 22 - 28 септември 2025

**Почеток на обуката:** 1 октомври 2025

**Аплицирајте на:** https://next.edu.mk/ai-at-schools/